Euroopa Liidu Teataja L 115 , 06/05/1994 Lk 0038 - 0042

Soomekeelne eriväljaanne: Peatükk 3 Köide 57 Lk 0061

Rootsikeelne eriväljaanne: Peatükk 3 Köide 57 Lk 0061



Komisjoni otsus, 8. aprill 1994, milles sätestatakse Kolumbiast pärit kala- ja akvakultuuritoodete impordi eritingimused (94/269/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] eriti selle artikli 11 lõiget 1, ning arvestades, et: komisjoni eksperdid on teinud Kolumbiasse kontrollkülastuse, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja järelevalvet käsitlevate Kolumbia õigusaktide sätteid võib käsitada samaväärsetena direktiivi 91/493/EMÜ sätetega; Kolumbia tervishoiuministeeriumi toiduainete osakond on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kala- ja akvakultuuritoodete pakenditele kinnitada tähis, kuhu on märgitud kolmanda riigi nimi ja päritoluettevõtte loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete loetelu; kõnealune loetelu tuleb koostada Kolumbia tervishoiuministeeriumi poolt komisjonile esitatud teabe põhjal; seepärast peab Kolumbia tervishoiuministeerium tagama direktiivi 91/493/EMÜ artikli 11 lõike 4 vastavate sätete järgimise; Kolumbia tervishoiuministeerium on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud ettevõtete heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Tervishoiuministeeriumi toiduainete osakond on Kolumbia pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. Artikkel 2 Kolumbiast pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest; 3. välja arvatud pakendamata külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "Kolumbia" ja päritoluettevõtte loanumber. Artikkel 3 1. Artikli 2 lõikes 1 nimetatud sertifikaat tuleb koostada vähemalt ühes selle liikmesriigi ametlikest keeltest, kus toimub kontrollimine. 2. Sertifikaadil peab olema Kolumbia tervishoiuministeeriumi esindaja nimi, ametinimetus ja allkiri ning nimetatud asutuse ametlik tempel, mille värv erineb sertifikaadi muude kinnituste värvist. Artikkel 4 Käesolevat otsust kohaldatakse alates 1. juunist 1994. Artikkel 5 Käesolev otsus on adresseeritud liikmesriikidele. Brüssel, 8. aprill 1994 Komisjoni nimel komisjoni liige René Steichen [1] EÜT L 268, 24.9.1991, lk 15. -------------------------------------------------- A LISA VETERINAARSERTIFIKAAT Kolumbiast pärit ja Euroopa Ühendusse eksportimiseks ettenähtud kala- ja akvakultuuritoodete jaoks (välja arvatud mis tahes kujul kahepoolmelised karploomad, okasnahksed, mantelloomad ja meriteod) +++++ TIFF +++++ +++++ TIFF +++++ -------------------------------------------------- B LISA HEAKSKIIDETUD ETTEVÕTETE LOETELU Loa number | Ettevõtete nimi ja aadress | 0017-91 | Comercializadora Internacional Vikingos, SA (Vikingos SA), Cartagena | 0019-91 | Frigorífico y Pesca de Cartagena, SA (CI Frigopesca SA), Cartagena | 0023-91 | Comercializadora Internacional Océanos SA (CI Océanos), Cartagena | 0040-91 | Comercializadora Antillana SA (Antillana SA), Cartagena | 0024-91 | Comercializadora Internacional (Coapesca Ltda), Cartagena | 0023-91 | Atunes de Colombia SA, Cartagena | 0023-91 | Seatech International, Cartagena | 0001-91 | Frigorífica Ganadero SA (Frigogan SA), Barranquilla | 0042-91 | Industrial Pesquera Colombiana SA (Indupesca SA), Cartagena | 00197-91 | Frigomarina, Buenaventura | 0013-91 | Industria de Pesca sobre el Pacífico SA (Inpesca SA), Buenaventura | 0109-92 | Compañía Pesquera Colombiana (Copescol SA), Buenaventura | 0198-92 | Armadores Pesqueros Colombianos (Arpecol), Buenaventura | 0033-91 | Inversiones Marítimas del Pacífico, Ltda (Invermarp), Buenaventura | 0028-91 | Comercializadora El Delfín Blanco, Ltda, Tumaco | --------------------------------------------------